પ્રાચીન માન્યાઓ અનુસાર, ડાકોરજીના મંદિરની મૂર્તિ દ્વારકાથી લાવવામાં આવી હતી, જેની પાછળ ખૂબ જ રસપ્રદ વાર્તા જોડાયેલી છે. કહેવાય છે કે , બાજે સિંહ નામનો રાજપૂત ડાકોરમાં રહેતો. તે ભગવાન રણછોડરાયજીનો ભક્ત હતો. તે પોતાના હાથ પર તુલસીનો છોડ ઉગાડતો. વર્ષમાં 2 વાર દ્વારકા જઇને ભગવાનને તુલસી દળ અર્પણ કરતો. વર્ષો સુધી તે આ કામ કરતો રહ્યો અને જ્યારે તે વૃદ્ધ થયો ત્યારે ચાલવા માટે અસમર્થ બન્યો. ત્યારે એક રાતે ભગવાને તેને દર્શન આપ્યા. ભગવાને તેને કહ્યું કે હવે તારે દ્રારકા આવવાની જરૂર નથી અને તેને દ્રારકાના મંદિરેથી ભગવાનની મૂર્તિ ઉઠાવીને ડાકોરજી લાવવા કહ્યું. બાજે સિંહ ભગવાનની બતાવેલી રીત પ્રમાણે અડધી રાતે મંદિરના ગર્ભગૃહમાં પ્રવેશ્યો અને ત્યાંથી ભગવાનની મૂર્તિ ચોરીને અહીં લાવીને સ્થાપિત કરી દીધી.